ΚΑΝΟΝΙΣΜΟΣ (ΕΚ) αριθ. 3677/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τον καθορισμό, για το 1994, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία στα ύδατα που υπάγονται στην κυριαρχία ή τη δικαιοδοσία άλλου κράτους μέλους, εκτός της Ισπανίας και της Πορτογαλίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης του Βασιλείου της Ισπανίας και της Πορτογαλικής Δημοκρατίας, και ιδίως το άρθρο 349, την πρόταση της Επιτροπής, Εκτιμώντας: ότι, σύμφωνα με το άρθρο 349 της πράξης προσχώρησης, εμπίπτει στην αρμοδιότητα του Συμβουλίου να καθορίσει τις αλιευτικές δυνατότητες, καθώς και τον αντίστοιχο αριθμό κοινοτικών σκαφών που επιτρέπεται να αλιεύουν στα ύδατα του αναφέρονται στην παράγραφο 1 του εν λόγω άρθρου- ότι είναι απαραίτητο να θεσπισθούν σε κοινοτικό επίπεδο οι αρχές και ορισμένες μέθοδοι, ώστε κάθε κράτος μέλος να μπορεί να εξασφαλίζει τη διαχείριση των αλιευτικών δραστηριοτήτων των σκαφών υπό τη σημαία του- ότι, σύμφωνα με το άρθρο 349 παράγραφος 2 της πράξης προσχώρησης, παρέχεται ή δυνατότητα στα πορτογαλικά σκάφη να αλιεύουν προσφυγάκια και σαυρίδια- ότι ο αριθμός αυτών των σκαφών, καθώς και οι διαδικασίες πρόσβασης και ελέγχου πρέπει να καθορίζονται ετησίως- ότι οι αλιευτικές δυνατότητες για τα είδη που δεν υπόκεινται στο καθεστώς του συνόλου των επιτρεπομένων αλιευμάτων, καθώς και ο αριθμός των σκαφών που αντιστοιχεί στις δυνατότητες αυτές, πρέπει να καθορίζονται με βάση την υφιστάμενη κατάσταση των πορτογαλικών αλιευτικών δραστηριοτήτων κατά το χρονικό διάστημα πριν από την προσχώρηση στα ύδατα των κρατών μελών εκτός της Ισπανίας- ότι είναι αναγκαίο να εξασφαλισθεί η διατήρηση των αποθεμάτων λαμβάνοντας υπόψη τους περιορισμούς που τίθενται για την αλιεία πορόμοιων ειδών στα πορτογαλικά ύδατα από σκάφη κράτους μέλους εκτός της Ισπανίας- ότι θα πρέπει να καθορισθούν οι ειδικές προϋποθέσεις που διέπουν τις αλιευτικές δραστηριότητες που αναφέρονται στο άρθρο 349 της πράξης προσχώρησης- ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87(1) , καθώς και τις ειδικές λεπτομερείς διατάξεις που θεσπίζονται σύμφωνα με το άρθρο 349 παράγραφος 5 δεύτερο εδάφιο της πράξης προσχώρησης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο αριθμός των σκαφών με πορτογαλική σημαία που επιτρέπεται να αλιεύουν στα ύδατα που υπάγονται στην κυριαρχία ή τη δικαιοδοσία άλλου κράτους μέλους εκτός της Ισπανίας και της Πορτογαλίας και που αναφέρονται στο άρθρο 349 της πράξης προσχώρησης, τρόπος πρόσβασης και οι δυνατότητες αλιευμάτων για ορισμένα είδη, ορίζονται στο παράρτημα. Άρθρο 2 Ο παρών κανονισμός αρχίζει να ισχύει την 1η Ιανουαρίου 1994. Εφαρμόζεται μέχρι της 31 Δεκεμβρίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1993.

[Source: multi_eurlex | Tokens: 2673]